બોર્ડની પરીક્ષાની ડુપ્લીકેટ રીસીપ્ટ બનાવવાના કૌભાંડનો થયો પર્દાફાશ :  રાજ્યમાં લેવાતી પરીક્ષાઓ અને વિવાદ જાણે એકબીજાના પર્યાય બની ચુક્યા હોય તેમ લગભગ એક પણ પરીક્ષા વિના વિવાદે સંપન્ન થતી નથી, આજથી ધોરણ દસ અને બારની પરીક્ષાઓ ચાલુ થઇ છે, ત્યારે પરીક્ષામાં ડમી વિદ્યાર્થીઓને બેસાડવા માટે નકલી રીસીપ્ટ બનાવવાના કૌભાંડનો જૂનાગઢ પોલીસે પર્દાફાશ કરતા રાજ્યભરમાં આ ઘટનાએ ચકચાર જગાવી દીધી છે, એસઓજી ટીમને ગત રાત્રીના ચોક્કસ માહિતીને આધારે રેડ કરી આધુનિક સાધનો સાથે નકલી રીસીપ્ટ સહીત ત્રણ આરોપીઓને ઝડપી પાડી આ કૌભાંડનો પર્દાફાશ કરાયો છે,  વિદ્યાર્થીનોને નકલી રીસીપ્ટ બનાવી આપી પરીક્ષામાં ડમી વિદ્યાર્થીઓને બેસાડવા માટેના કૌભાંડની પોલીસને જાણ થતાં જ ગત રાત્રીના જૂનાગઢના દોલતપર વિસ્તારમાં એક મકાન ઉપર એસઓજી પોલીસના જવાનો ત્રાટક્યા હતા.